জগতি রেলওয়ে স্টেশন

জগতি রেলওয়ে স্টেশন বাংলাদেশের কুষ্টিয়া জেলার একটি রেলওয়ে স্টেশন। স্টেশনটি কুষ্টিয়ার জগতিতে অবস্থিত। এটি ১৮৬২ সালের ১৫ নভেম্বর চালু হয়। এটি বাংলাদেশের প্রথম রেলওয়ে স্টেশন হিসেবে সুপরিচিত।

কুমুদনাথ মল্লিকের লেখা নদীয়া কাহিনী গ্রন্থের ২য় সংস্করণে বলা হয় পূর্ববঙ্গে রেলপথ সর্ব প্রথম কুষ্টিয়া পর্যন্ত স্থাপিত হয়।

 ইতিহাস 

১৮৬২ সালের ২৯ সেপ্টেম্বর কলকাতা থেকে রাণাঘাট পর্যন্ত রেলপথ চালু হয়। ১৮৬২ সালের রাণাঘাট থেকে জগতি পর্যন্ত রেলপথ চালু হয়। ১৮৬৪ সালের ১৬ ফেব্রুয়ারি জগতি থেকে কুষ্টিয়া পর্যন্ত রেলপথ চালু হয়।

১৮৯৪ সালে প্রকাশিত একটি গেজেটে দেখা যায় জগতি স্টেশন পাট পরিবহনের জন্য বিশেষ ভাবে উল্লেখযোগ্য। তবে তা বৃষ্টির কারণে অনেকসময় ব্যাহত হতো।

১৯০৯ সালে রেল ইয়ার্ড পুনর্নির্মাণ করা হয়।
 ১৮৯৫ এর দুর্ঘটনা

হিতকরি পত্রিকায় ১৮৯৫ সালের দুর্ঘটনার উল্লেখ করা হয়েছে। রেল কর্তৃপক্ষের তথ্যানুযায়ী মালবাহী ট্রেনের সাথে সংঘর্ষে যে ট্রেনের সংঘর্ষ হয়েছে সেই ট্রেনে ৩০০ জন যাত্রী ছিলেন। যাত্রীদের মধ্যে মাত্র পাঁচজন সামান্য আহত হয়েছিলেন। ট্রেনে কোনও ইউরোপীয় যাত্রী ছিলেন না এবং যাত্রীবাহী ট্রেনের ইউরোপীয় লোকোমাস্টার সামান্য আহত হয়ে পালিয়ে গিয়েছিলেন। হিতকরী পত্রিকা রেল কর্তৃপক্ষের ভাষ্য বিশ্বাসযোগ্য নয় বলে মন্তব্য করেন। এই দুর্ঘটনার ফলে বেশ কয়েকটি বগি ভেঙে গিয়েছিল এবং বিভিন্ন জায়গায় রেলপথ বিচ্ছিন্ন হয়ে পড়েছিল। কেবল জগতি বা পোড়াদহ স্টেশনের কর্মীদের অসাবধানতার ফলে এই দুর্ঘটনাটি ঘটে।

 পরিষেবা 

জগতি রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:

 বেনাপোল এক্সপ্রেস
 সুন্দরবন এক্সপ্রেস
 মধুমতি এক্সপ্রেস
 টুঙ্গিপাড়া এক্সপ্রেস 
 নকশীকাঁথা এক্সপ্রেস
 পোড়াদহ সাটল (যাত্রাবিরতি দেয়)

 পাদটীকা 

 তথ্যসূত্র 

 বহিঃসংযোগ 





বিষয়শ্রেণী:১৮৬২-এ চালু রেলওয়ে স্টেশন
বিষয়শ্রেণী:১৮৬২-এ ব্রিটিশ ভারতে প্রতিষ্ঠিত
বিষয়শ্রেণী:কুষ্টিয়ার রেলওয়ে স্টেশন